**ОДОБРЯВАМ:**

**ОБЯВА ЗА КОНКУРС**

**за длъжността** **“Младши експерт” в отдел „Лицензиране на оператори“,**

**дирекция „Оператори, авиационна сигурност, въздушно пространство,**

**търсене и спасяване и правно осигуряване“ – 1 щатна бройка**

1. *Минимални изисквания, предвидени в нормативни актове за заемане на длъжността:*

 *-* образователно-квалификационна степен – професионален бакалавър по … (професионална област – екология);

 - професионален опит – не се изисква или

 - ранг – V младши;

1. *Допълнителни умения и квалификации,носещи предимство на кандидатите:*

- компютърна грамотност – MS Office (Word, Excel);

- познания по спецификата на нормативните документи, български и международни стандарти;

- чужди езици – владеене на работно ниво на един от работните езици на ИКАО.

*3. Начин за провеждане на конкурса:*

- решаване на тест;

- интервю.

*4. Кратко описание на длъжността:*

- Участва в събирането и систематизирането на информация, свързана с експлоатацията на летища, летателни площадки, оператори на летища, оператори по наземно обслужване и опазване на околната среда на територията на Република България;

- Участва в обработката на база данни, свързани с опазване на околната среда в гражданското въздухоплаване;

- Участва в комисии по сертифициране на летища и летателни площадки, и издаване на лицензи на летищни оператори и оператори по наземно обслужване;

- Разучава и прилага ратифицираните и приети документи на международни организации в областта на въздухоплаването и опазване на околната среда по които Република България е член;

- Участва в осъществяването на дейността на ГД ГВА във връзка с изпълнението на задълженията, произтичащи от международните договори, страна по които е Република България, и членството й в организации в областта на гражданското въздухоплаване;

- Води кореспонденции с български и международни авиационни организации, летищни оператори и оператори по наземна дейност по въпроси, касаещи издаването на лицензи, удостоверения за експлоатационна годност на летища, както и технологични изисквания при обслужването на пътниците, обработката на товарите на летищата за обществено ползване и опазване на околната среда.

*5. Основна месечна заплата:* от590,00лв. до 2150,00 лв.

 *6. Необходими документи, които следва да бъдат представени от кандидатите за участие в конкурса:*

* заявление за участие в конкурс по утвърден образец /Приложение № 2 към чл.17, ал.1 от Наредбата за провеждане на конкурсите за държавни служители /НПКДС/;
* декларация по чл. 17, ал. 2, т. 1 от НПКДС;
* копие от документи за придобита образователно-квалификационна степен, която се изисква за длъжността;
* копие от други документи, свързани с изискванията за заемане на длъжността.

*7. Срок и място за подаване на документите:*

 Документите за участие в конкурса следва да бъдат представени лично или чрез пълномощник в 10-дневен срок от едновременното публикуване на обявата в Регистъра по чл. 61, ал. 1 от Закона за администрацията, в специализиран сайт или портал за търсене на работа и на електронната страница на ГД ГВА на адрес: www.caa.bg, всеки работен ден от 09:00 до 17:30 часа в ГД ГВА, адрес: гр. София, ул. Дякон Игнатий № 9, ет. 4, ст. 414, телефон за допълнителна информация: 02/937 10 89 или 02/937 10 47.

 *8. За информация:*

Списъците на допуснатите и недопуснатите до конкурса кандидати и други съобщения във връзка с конкурса да се обявяват на електронната страница на ГД ГВА на адрес: [www.caa.bg](http://www.caa.bg).